Dôvodová správa

B. Osobitná časť

K bodu 1
(§ 2 ods. 2)
Jednoznačné definovanie, kto má zasielať Ministerstvu životného prostredia Slovenskej republiky (ďalej len „ministerstvo“) žiadosť a návrh na zaradenie, nezaradenie, preradenie vodnej stavby do príslušnej kategórie alebo na jej vyradenie 
z príslušnej kategórie spolu s príslušným počtom výtlačkov odborného posudku. Zároveň ide 
o zosúladenie s § 56 ods. 5 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (ďalej len „vodný zákon“).

K bodu 2
(§ 3 ods. 1 písm. a))
Legislatívno-technická úprava. Ide o zosúladenie s ustanovením § 26 vodného zákona a ustanoveniami § 20, 24, 26 a 70 zákona č. 25/2025 Z. z. Stavebný zákon a o zmene a doplnení niektorých zákonov (Stavebný zákon) v znení neskorších predpisov (ďalej len „Stavebný zákon“).

K bodu 3
(§ 3 ods. 1 písm. b))
Na základe aplikačnej praxe výkonu technicko-bezpečnostného dohľadu hlavne nad sústavami vodných stavieb so samostatnými objektami, napr. Liptovská Mara-Bešeňová, Oravská priehrada-Tvrdošín, Protipovodňové línie ochrany Bratislavy, Vodné dielo Gabčíkovo a pod., ktoré sú v trvalej prevádzke, je v prípade zmeny niektorého z ich samostatných objektov zbytočné uvádzať do etapy zmeny celú vodnú stavbu, teda všetky objekty. Návrh vyhlášky Ministerstva životného prostredia Slovenskej republiky, ktorou sa mení a dopĺňa vyhláška Ministerstva životného prostredia Slovenskej republiky č. 119/2016 Z. z., ktorou sa ustanovujú podrobnosti o výkone odborného technicko-bezpečnostného dohľadu nad vodnými stavbami a o výkone technicko-bezpečnostného dozoru v znení vyhlášky Ministerstva životného prostredia Slovenskej republiky č. 265/2020 Z. z. (ďalej len „návrh vyhlášky“)  umožní so súhlasom orgánu štátnej vodnej správy uviesť do etapy zmeny len ten objekt, ktorého sa bude zmena stavby týkať.

K bodu 4
(§ 3 ods. 1 písm. c))
Z aplikačnej praxe vyplynulo, že je potrebné predĺžiť lehotu z troch na šesť mesiacov z dôvodu reálneho času potrebného na vypracovanie dokumentov dohľadu. Ide najmä o súhrnnú etapovú správu z etapy výstavby alebo zmeny vodnej stavby, programu dohľadu pre overovaciu prevádzku, súhrnnú etapovú správu z overovacej prevádzky a programu dohľadu pre trvalú prevádzku. Zároveň sa precizovalo a zosúladilo ustanovenie s ustanovením návrhu zákona,  ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa menia a dopĺňajú niektoré zákony s predpokladanou účinnosťou 1. januára 2027 (ďalej len „návrh vodného zákona“), týkajúceho sa súhlasu orgánu so zmenou etapy existencie vodnej stavby. Zároveň ide o zosúladenie s ustanovením § 26 vodného zákona a ustanoveniami § 20, 24, 26 a 70 Stavebného zákona.

K bodu 5
(§ 3 ods. 2 písm. a))
Legislatívno-technická úprava. Ide o zosúladenie s ustanovením § 26 vodného zákona a ustanoveniami § 20, 24, 26 a 70 Stavebného zákona.

K bodu 6
(§ 3 ods. 2 písm. b))
Ide o zosúladenie s návrhom vodného zákona, ktorým sa zavádza pri odkaliskách nová samostatná etapa rekultivácie a zosúladenie s ustanovením § 26 vodného zákona a ustanoveniami § 20, 24, 26 a 70 Stavebného zákona.

K bodu 7
(§ 3 ods. 2 písm. c))
Zosúladenie s návrhom vodného zákona, ktorým sa zavádza pri odkaliskách nová samostatná etapa rekultivácie. Definovanie, že rekultiváciou sa z hľadiska odborného technicko-bezpečnostného dohľadu zaisťuje dosiahnutie dlhodobej stability a bezpečnosti odkaliska. V prípade, že by sa počas rekultivácie odkalisko prevádzkovalo, nebude sa jednať o etapu rekultivácie, ale o ponechanie odkaliska v etape výstavby. Zároveň sa zosúladila terminológia s ustanoveniami Stavebného zákona.

K bodu 8
(§ 4 ods. 1 písm. m))
Precizuje sa znenie v súlade s doplneným písmenom i) v ustanovení § 9 týkajúceho sa  posúdenia bezpečnosti priehrad a odkalísk zaradených do I. až IV. kategórie počas povodňového zaťaženia.

K bodu 9
(§ 4 ods. 2 písm. b))
Ide o zosúladenie s ustanovením § 26 vodného zákona a ustanoveniami § 20, 24, 26 a 70 Stavebného zákona. Ďalšia zmena vychádza z aplikačnej praxe, ktorá ukázala, že v rámci dohľadu je potrebné, okrem vymenovaných konkrétnych hodnotení, vykonávať aj posudzovanie bezpečnosti vodných stavieb. Ide najmä o hodnotenie pozorovaní a meraní vo vzťahu k medzným a kritickým hodnotám a predpokladom projektu, poznatkom z výstavby alebo zmeny stavby a poznatkom z jej prevádzky.

K bodu 10
(§ 4 ods. 4 a 5)
Ide o zosúladenie s ustanovením § 26 vodného zákona a ustanoveniami § 20, 24, 26 a 70 Stavebného zákona.

K bodu 11
(§ 4 ods. 6)
Zosúladenie s návrhom vodného zákona, ktorým sa zavádza pri odkaliskách nová samostatná etapa rekultivácie. Dohľad je potrebné vykonávať aj v etape rekultivácie vodnej stavby. Zároveň sa zosúladili pojmy podľa Stavebného zákona.

K bodu 12
(§ 4 ods. 6 písm. a))
V nadväznosti na doplnenie v § 4 ods. 6 sa precizuje text. Pri odkaliskách sa dohľad vykonáva podľa programu dohľadu aj v etape rekultivácie. Zároveň ide o legislatívno-technickú úpravu v nadväznosti na predefinované pojmy v Stavebnom zákone.

K bodu 13
(§ 4 ods. 6 písm. d))
Legislatívno-technická úprava. Ide o zosúladenie s ustanovením § 26 vodného zákona a ustanoveniami § 20, 24, 26 a 70 Stavebného zákona.

K bodu 14
(§ 5)
Precizovanie textu a zosúladenie s aplikačnou praxou, nakoľko vyjadrenie o rozsahu dohľadu sa vypracováva len pre etapu výstavby alebo pre etapu zmeny vodnej stavby. Pre všetky ostatné etapy existencie sa vypracováva program dohľadu.

K bodu 15 a 16 
(§ 5 písm. e) a f))
Precizovanie textu, keďže už v úvode § 5 bude uvedené, pre aké etapy sa vyjadrenie vypracováva, nie je potrebné to opakovane uvádzať. Predmetom je taktiež zosúladenie s aplikačnou praxou, nakoľko vyjadrenie o rozsahu dohľadu obsahuje nielen pokyny na výkon dohľadu, ktorý vykonáva obsluha stavby, ale aj na výkon dohľadu, ktorý vykonáva hlavný zamestnanec dohľadu, t. j. osoba odborne spôsobilá pre výkon dohľadu. V nadväznosti na novelu stavebného zákona sa predefinovali pojmy výstavba na uskutočnenie. 

K bodu 17
(§ 5 ods. 2)
Aplikačná prax preukázala, že ak vodná stavba pozostáva z viacerých objektov, ktoré majú viacerých vlastníkov, je potrebné vypracovávať spoločné dokumenty technicko-bezpečnostného dohľadu, v tomto prípade spoločné vyjadrenie o rozsahu dohľadu, pre všetky objekty a pre všetkých vlastníkov objektov vodnej stavby. Návrh vyhlášky zabezpečí prehľadnosť povinností a zodpovednosť každého spoluvlastníka objektov vodnej stavby za ním vykonávanú časť technicko-bezpečnostného dohľadu.

K bodu 18
(§ 6 ods. 3 písm. a))
Precizovanie textu – projekt meraní obsahuje dokumentáciu všetkých prístrojov a merných zariadení. 

K bodu 19
(§ 6 ods. 3 písm. b))
Zosúladenie s návrhom vodného zákona, ktorým sa zavádza pri odkaliskách nová samostatná etapa rekultivácie. Zároveň ide o zosúladenie pojmov s ustanovením § 26 vodného zákona a ustanoveniami § 20, 24, 26 a 70 Stavebného zákona.

K bodu 20
(§ 6 ods. 3 písm. f))
Legislatívno-technická úprava. Merné zariadenie je spravidla pevne zabudovaný objekt alebo prvok. Meracie zariadenie je prístroj alebo súbor prístrojov, ktoré vykonávajú samotné meranie a poskytujú výsledok merania.

K bodu 21
(§ 6 ods. 3 písm. g))
Zosúladenie s návrhom vodného zákona, ktorým sa zavádza pri odkaliskách nová samostatná etapa rekultivácie. Zároveň ide o zosúladenie pojmov s ustanovením § 26 vodného zákona a ustanoveniami § 20, 24, 26 a 70 Stavebného zákona. Zároveň ide o legislatívno-technickú úpravu. Merné zariadenie je spravidla pevne zabudovaný objekt alebo prvok. Meracie zariadenie je prístroj alebo súbor prístrojov, ktoré vykonávajú samotné meranie a poskytujú výsledok merania.

K bodu 22
(§ 6 ods. 5 )
Aplikačná prax preukázala, že ak vodná stavba pozostáva z viacerých objektov, ktoré majú viacerých vlastníkov, je potrebné vypracovávať spoločné dokumenty technicko-bezpečnostného dohľadu, v tomto prípade spoločné vyjadrenie o rozsahu dohľadu, pre všetky objekty a pre všetkých vlastníkov objektov vodnej stavby. Návrh vyhlášky zabezpečí prehľadnosť povinností a zodpovednosť každého spoluvlastníka objektov vodnej stavby za ním vykonávanú časť technicko-bezpečnostného dohľadu.

K bodu 23 až 25
(§ 7 ods. 1, 2 a 6)
Ide o úpravu terminológie, keďže jav nemá hodnotu a „stav zaťaženia“ je nesprávny, resp. tento pojem sa nepoužíva.

K bodu 26
(§ 7 ods. 9)
Úprava vyplynula z dôvodu, že pojem „stav zaťaženia“ je terminologicky nesprávny, nepoužíva sa. Predmetom je aj úprava chyby textu.

K bodu 27
(§ 8 ods. 1)
Precizovanie textu a zosúladenie s aplikačnou praxou, keďže program dohľadu sa vypracováva len pre etapu overovacej a trvalej prevádzky vodnej stavby a pri odkaliskách pre všetky etapy existencie.

K bodu 28
(§ 8 ods. 1 písm. a))
Precizovanie textu, keďže z ustanovení § 3 je zrejmé, že etape overovacej prevádzky predchádza etapa výstavby alebo zmeny vodnej stavby a taktiež etape trvalej prevádzky predchádza etapa overovacej prevádzky, preto je zbytočné túto skutočnosť v texte opakovať. Zároveň ide o legislatívno- technickú úpravu. Merné zariadenie je spravidla pevne zabudovaný objekt alebo prvok. Meracie zariadenie je prístroj alebo súbor prístrojov, ktoré vykonávajú samotné meranie a poskytujú výsledok merania.

K bodu 29
(§ 8 ods. 1 písm. b))
Precizovanie textu a zosúladenie s aplikačnou praxou, nakoľko v programe dohľadu sa uvádzajú nielen údaje o osobách, ktoré majú vykonávať pozorovania a merania, ale aj o organizáciách, ktoré majú merania a pozorovania vykonať alebo zabezpečiť. 

K bodu 30 
(§ 8 ods. 2)
Precizuje sa ustanovenie, aj v nadväznosti na používané spojenie vo vodnom zákone „vodné toky“.

K bodu 31
(§ 8 ods. 3)
Aplikačná prax preukázala, že pri odkaliskách dochádza v čase ku zmenám vlastností deponovaného materiálu, a preto je potrebné vo všetkých etapách existencie odkaliska pravidelne odoberať vzorky z obsahu odkaliska a z hrádzí odkaliska a overovať stabilitu hrádze odkaliska. Z deponovaného materiálu sú väčšinou budované aj hrádze.

K bodu 32
(§ 8 ods. 4)
Z aplikačnej praxe vyplynulo, že pri odkaliskách je dôležité vo všetkých etapách ich existencie realizovať opatrenia týkajúce sa údržby, funkčnosti drenáží a odvedenia zrážkových a priesakových vôd z odkaliska. Pôvodné znenie sa týkalo len etapy trvalej existencie, preto bolo nahradené novým znením bez špecifikácie konkrétnej etapy. Ak vodná stavba pozostáva z viacerých objektov, ktoré majú viacerých vlastníkov, je potrebné vypracovávať spoločné dokumenty technicko-bezpečnostného dohľadu, v tomto prípade spoločný program dohľadu, pre všetky objekty a pre všetkých vlastníkov objektov vodnej stavby. Návrh vyhlášky zabezpečí komplexnosť a úplnosť dokumentov dohľadu a zabezpečí prehľadnosť povinností a zodpovedností každého spoluvlastníka objektov vodnej stavby za ním vykonávanú časť technicko-bezpečnostného dohľadu.

K bodu 33
(§ 9 ods. 4 písm. a))
Zosúladenie s ustanoveniami § 3, nakoľko okrem etapy výstavby je definovaná aj etapa zmeny vodnej stavby. Zároveň ide o zosúladenie pojmov s ustanovením § 26 vodného zákona a s ustanoveniami § 20, 24, 26 a 70 Stavebného zákona.

K bodu 34
(§ 9 ods. 4 písm. b))
Precizovanie textu.

K bodu 35
(§ 9 ods. 4 písm. c))
Úprava vyplynula v nadväznosti na doplnenú etapu rekultivácie vodnej stavby v § 3 písm. c).

K bodu 36
(§ 9 ods. 4 písm. d)
Precizovanie a oprava chyby textu, nakoľko súčasný text neobsahoval uvedenie akej existencie vodnej stavby sa týkal.

K bodu 37
(§ 9 ods. 6)
Precizovanie textu, v období overovacej prevádzky sa zisťuje, či vodná stavba nemá z hľadiska výkonu dohľadu nedostatky, ktoré by bránili jej ďalšej prevádzke. Ide o opravu textu, nakoľko pojem „stav zaťaženia“ je terminologicky nesprávny a nepoužíva sa. Upravené a doplnené v nadväznosti na úpravu v § 3 ods. 2 a pridanie potreby zhodnotenia účinnosti a funkčnosti rekultivácie odkaliska.

K bodu 38
(§9 ods. 7 písm. a))
Aplikačná prax preukázala, že súhrnnú etapovú správu je potrebné aj pri odkaliskách vypracovávať počas každej etapy ich existencie, rovnako ako pri ostatných vodných stavbách. Zároveň ide o zosúladenie pojmov s ustanovením § 26 vodného zákona
 a s ustanoveniami § 20, 24, 26 a 70 Stavebného zákona.

K bodu 39
(§9 ods. 7 písm. b))
Legislatívno-technická úprava. Merné zariadenie je spravidla pevne zabudovaný objekt alebo prvok. Meracie zariadenie je prístroj alebo súbor prístrojov, ktoré vykonávajú samotné meranie a poskytujú výsledok merania.

K bodu 40
(§ 9 ods. 7 písm. h))
Úprava vyplynula z dôvodu, že pojem „stav zaťaženia“ je terminologicky nesprávny, nepoužíva sa.

K bodu 41
(§ 9 ods. 7 písm. i))
V súčasnosti je posudzovanie bezpečnosti priehrad a odkalísk počas extrémneho povodňového zaťaženia v rámci výkonu odborného technicko-bezpečnostného dohľadu upravené metodickým pokynom generálneho riaditeľa sekcie vôd, no vplyv klimatickej zmeny na častejšie a väčšie hydrologické extrémy potvrdzuje potrebu zvýšenia legislatívnej úrovne tejto problematiky z metodického pokynu na úroveň vyhlášky, preto sa navrhuje doplnenie novej samostatnej prílohy č. 8 do vyhlášky Ministerstva životného prostredia Slovenskej republiky č. 119/2016 Z. z., ktorou sa ustanovujú podrobnosti o výkone odborného technicko-bezpečnostného dohľadu nad vodnými stavbami a o výkone technicko-bezpečnostného dozoru v znení vyhlášky Ministerstva životného prostredia Slovenskej republiky č. 265/2020 Z. z. (ďalej len „vyhláška MŽP SR č. 119/2016 Z. z.“), ktorá vychádza zo súčasného znenia predmetného metodického postupu. Predmetnou úpravou sa zabezpečí, že hodnotenie bezpečnosti priehrad a odkalísk počas ich extrémneho povodňového zaťaženia bude súčasťou súhrnnej etapovej správy.

K bodu 42
(§ 9 ods. 8)
Úprava vyplynula z dôvodu, že pojem „stav zaťaženia“ je terminologicky nesprávny, nepoužíva sa. Taktiež sa spresňuje, že pri odkaliskách sa v rámci súhrnnej etapovej správy o dohľade počas overovacej prevádzky zisťuje, či odkalisko nemá nedostatky, ktoré by bránili jeho trvalej existencii. 

K bodom 43 a 44	
(§ 9 ods. 10, 11 a 12)
Návrh vyplynul z aplikačnej praxe, nakoľko časť vlastníkov vodných stavieb aj dlhodobo nedodržiava povinnosť vykonávať dohľad a zabezpečovať pravidelné vypracovanie etapových správ. Dochádza k zanedbaniu evidencie údajov a k ich nedostatočnému zhodnoteniu. Preto pri obnovení plnenia si povinností po viac ako 4 rokoch, by nemala byť vypracovaná len etapová správa o dohľade za obdobie od začatia si plnenia povinností, ale v termíne pre vypracovanie etapovej správy by mala byť vypracovaná súhrnná etapová správa, ktorá v závislosti od dostupnosti zhodnotí celú predchádzajúcu existenciu vodnej stavby. Pri ostatných vodných stavbách v etape trvalej prevádzky sa v súhrnnej etapovej správe hodnotia merania a pozorovania realizované najmä v tejto etape, menej v etape výstavby, prípadne overovacej prevádzky (často z dôvodu nedostupnosti informácií z týchto etáp). Pri odkaliskách v etape trvalej existencie je zásadný rozdiel v tom, že predchádzajúca etapa výstavby trvala väčšinu času existencie odkaliska, počas ktorého dochádzalo k nadvyšovaniu hrádzí, zásadným zmenám zaťaženia vplyvom plavenia, realizácie rekultivačných prác a pod. Ďalej nasledovala overovacia prevádzka už zrekultivovaného odkaliska. V súhrnnej etapovej správe v etape trvalej existencie nie je potrebné podrobne hodnotiť predchádzajúce etapy, počas ktorých na odkalisku pôsobilo úplne iné zaťaženie (hlavne počas jeho prevádzkovania), preto rozsah hodnotenia určí autor správy, hlavný zamestnanec dohľadu.

Prax ukázala, že dlhšie intervaly vydávania etapových správ pri odkaliskách oproti intervalom platným pre všetky ostatné vodné stavby je v neprospech bezpečnosti odkalísk. Napríklad bolo zistené, že aj zrekultivované odkalisko IV. (alebo aj III.) kategórie je rizikové a doterajšia periodicita vydávania správ raz za desať rokov je nepostačujúca a k možnej havárii odkaliska môže dôjsť výrazne skôr ako je termín pre vypracovanie etapovej správy o dohľade. Okrem toho je v praxi problematické naformulovať, čo presne znamená, že sa „nemení stav zaťaženia“ a z toho vyplývala aj nejednoznačnosť stanovovania období, ktoré má etapová správa hodnotiť.

K bodu 45
(§ 9 ods. 11)
Legislatívno-technická úprava v nadväznosti na vypustenie § 11 a zjednotenie minimálnych lehôt pre vypracovanie etapových správ o dohľade.

K bodu 46
(§ 9 ods. 12)
Legislatívno-technická úprava. Ide o zosúladenie s ustanovením § 26 vodného zákona a ustanoveniami § 20, 24, 26 a 70 Stavebného zákona.

K bodu 47
(§ 9 ods. 13)
Aplikačná prax preukázala, že ak vodná stavba pozostáva z viacerých objektov, ktoré majú viacerých vlastníkov, je potrebné vypracovávať spoločné dokumenty technicko-bezpečnostného dohľadu, v tomto prípade spoločnú etapovú alebo súhrnnú etapovú správu o dohľade, pre všetky objekty a pre všetkých vlastníkov objektov vodnej stavby. Návrh vyhlášky zabezpečí komplexnosť a úplnosť dokumentov dohľadu a hlavne všetkých odporúčaní nápravných opatrení, ktoré vyplynuli z výkonu dohľadu.

K bodu 48
(§ 10 ods. 8)
Doplnený nový odsek pre zmenu početnosti obchôdzok pre neprevádzkované odkaliská (potreba riešiť napr. Nižná Slaná , Štúrovo, ENO dočasné a pod.). V súčasnosti by mali vlastníci odkalísk zabezpečovať rovnakú periodicitu pravidelných obchôdzok ako je tomu pri prevádzkovaných odkaliskách, čo je možné považovať za neadekvátne a neefektívne. Návrh vyhlášky umožní výrazné zníženie počtu obchôdzok, čím sa zefektívni výkon dohľadu nad neprevádzkovanými odkaliskami.

K bodu 49
(§ 10 ods. 9)
Oprava chyby v súčasnom texte. V terminológii technicko-bezpečnostného dohľadu obchôdzku vykonáva obsluha stavby a obhliadku vykonáva hlavný zamestnanec dohľadu. Predmetné ustanovenie sa týka obchôdzok.

K bodu 50
(§ 10 ods. 9 písm. c))
Oprava chyby v súčasnom texte, kde chýba ustanovenie pre IV. kategóriu.

K bodu 51
(§ 10 ods. 12) 
Ide o legislatívno-technickú úpravu.

K bodu 52
(§ 10 ods. 13)
Umožnenie obojstrannej komunikácie elektronickou formou, nakoľko vlastníci vodných stavieb už v súčasnosti majú možnosť zasielať hlavným zamestnancom dohľadu elektronickú podobu hlásení. Návrh vyhlášky umožní, aby aj hlavní zamestnanci dohľadu mohli zasielať vlastníkom vodných stavieb vyhodnotenie hlásení elektronickou formou. Tým sa zrýchli doručovanie vyhodnotení a zefektívni sa výkon dohľadu.

K bodu 53
(§ 10 ods. 15)
Ide o legislatívno-technickú úpravu.

K bodom 54 a 55
(§ 11 ods. 1 písm. a), b) a c))
Návrh vyhlášky zvyšuje periodicitu kontrolných meraní a obhliadok vykonávaných hlavným zamestnancom dohľadu priamo na vodných stavbách. Zhustenie periodicity sa týka len stavieb v etapách výstavby alebo zmeny, overovacej prevádzky a rekultivácie (pri odkaliskách aj v etape výstavby), nakoľko v uvedených etapách dochádza k výrazným zmenám zaťaženia vodnej stavby a zároveň sú to etapy, v ktorých zo štatistického hľadiska (nielen v podmienkach Slovenskej republiky, aj celosvetovo na základe podkladov ICOLD - medzinárodného priehradného výboru) najčastejšie dochádza k výskytu porúch a havárií. 

K bodu 56
(§ 11 ods. 2)
Oprava chyby textu, nakoľko v rámci technicko-bezpečnostného dohľadu sa nepoužíva výraz „špeciálne merania“, ale „špecializované merania“. Precizovanie textu s úpravou definície a so zovšeobecnením na vodné stavby všetkých kategórií, nakoľko súčasné znenie sa vzťahovalo len na vodné stavby I. a II. kategórie, no význam správnych špecializovaných meraní je rovnaký pre všetky kategórie vodných stavieb.

K bodu 57
(§ 12 ods. 2 písm. d))
Návrh úpravy na základe aplikačnej praxe. Predkladaný návrh významne rozšíri možnosť kontroly hlavným zamestnancom dohľadu a hlavne orgánom štátnej vodnej správy počas etapy výstavby alebo zmeny vodnej stavby (pri odkaliskách počas rekultivačných prác), umožní včasné odstránenie prípadných zistených nedostatkov. V etapách výstavby alebo zmeny, overovacej prevádzky a rekultivácie dochádza k zmenám v stave a v zaťažení vodných stavieb a zároveň sú to etapy, v ktorých zo štatistického hľadiska (nielen v podmienkach Slovenskej republiky, aj celosvetovo na základe podkladov ICOLD - medzinárodného priehradného výboru) najčastejšie dochádza k výskytu porúch a havárií. Preto má navrhované doplnenie zhustenia technicko-bezpečnostných prehliadok významný vplyv na zaistenie bezpečnosti vodných stavieb v meniacich sa podmienkach ich výstavby, zmeny alebo rekultivácie.

K bodu 58
(§ 12 ods. 4 písm. g))
V etape výstavby alebo zmeny vodnej stavby a pri odkaliskách v etape ich výstavby aj rekultivácie sa v rámci technicko-bezpečnostného dohľadu a aj v rámci technicko-bezpečnostného dozoru orgánmi štátnej vodnej správy kontroluje dodržiavanie a splnenie predpokladov projektu, preto je dôležité, aby bol na technicko-bezpečnostné prehliadky v týchto etapách existencie prizývaný aj projektant a aj zhotoviteľ stavebných prác.  

K bodu 59
(§ 12 ods. 5 písm. f))
V nadväznosti na predchádzajúci bod, v etape výstavby alebo zmeny vodnej stavby a pri odkaliskách v etape ich výstavby aj rekultivácie sa v rámci technicko-bezpečnostného dohľadu a aj v rámci technicko-bezpečnostného dozoru orgánmi štátnej vodnej správy kontroluje dodržiavanie a splnenie predpokladov projektu, preto sa navrhuje rozšírenie definície predmetu technicko-bezpečnostných prehliadok.

K bodu 60
(§ 12 ods. 6)
Úprava vyplynula na základe potreby súčasnej praxe s ohľadom na predĺženie termínu pre zaslanie vyjadrenia hlavného zamestnanca dohľadu (predĺženie lehoty z troch pracovných dní na desať pracovných dní), preto sa navrhuje aj pre vlastníka vodnej stavby predĺženie na vypracovanie a rozoslanie záznamu z technicko-bezpečnostnej prehliadky z desiatich pracovných dní na tridsať dní (bez špecifikovania, či ide o pracovné alebo kalendárne dni).

K bodu 61
(§ 12 ods. 7)
Úprava vyplynula na základe potreby súčasnej praxe s ohľadom na predĺženie termínu pre zaslanie vyjadrenia hlavného zamestnanca dohľadu (predĺženie lehoty z troch pracovných dní na desať pracovných dní). Pôvodný termín bolo problematické dodržať. Taktiež sa zjednocuje pravidlo pre vodné stavby všetkých kategórií, že hlavný zamestnanec dohľadu predkladá k technicko-bezpečnostnej prehliadke jeho vyjadrenie.

K bodu 62
(§ 14 ods. 2 písm. n))
Úprava vyplynula v nadväznosti na návrh vodného zákona.

K bodu 63
(§ 14 ods. 3 písm. a))
Legislatívno-technická úprava. Ide o zosúladenie s ustanovením § 26 vodného zákona a ustanoveniami § 20, 24, 26 a 70 Stavebného zákona.

K bodu 64
(§ 14 ods. 3 písm. c))
Predmetom je zosúladenie textu (súhlasné stanovisko orgánu) s návrhom vodného zákona (súhlas orgánu), ktoré sa navrhuje doplniť ako súčasť výkonu dozoru orgánov štátnej vodnej správy a taktiež ide o zosúladenie s ustanovením § 26 vodného zákona a ustanoveniami § 20, 24, 26 a 70 Stavebného zákona.

K bodu 65
(§ 14 ods. 6 písm. h))
Legislatívno-technická úprava. Ide o zosúladenie s ustanovením § 26 vodného zákona a ustanoveniami § 20, 24, 26 a 70 Stavebného zákona.

K bodu 66
(§ 15b)
Návrh na úpravu prechodných ustanovení k úpravám účinným pred termínom účinnosti návrhu vyhlášky o technicko-bezpečnostnom dohľade. Predchádzajúce novelizácie umožňovali vlastníkom vodných stavieb, ktoré boli kategorizované v minulosti, požiadať ministerstvo o zmenu kategórie aj na základe starších posudkov pri splnení dodatočných podmienok, napr. so súhlasom orgánu štátnej vodnej správy. Aplikačná prax preukázala, že v súčasnosti už nie je vhodné rozhodovať o zmene kategórií vodných stavieb na základe posudkov spred roku 2016, prípadne spred roku 2020, preto sa zavádza zjednocujúca podmienka, aby vlastníci vodných stavieb k žiadostiam o zmenu kategórie doložili aj aktualizovaný kategorizačný posudok. 

K bodu 67
(K prílohe č. 1, časť B prvý bod)
K danému obdobiu sa v nadväznosti na hodnotu medziročných inflácií aktualizujú údaje o finančnom vyjadrení bodového hodnotenia faktoru rizika.

K bodu 68
(K prílohe č. 1, časť B druhý bod)
Oprava chybnej definície, precizovanie textu.

K bodu 69	
(K prílohe č. 1, časť B druhý bod) 
Precizujú sa už zaužívané pojmy.

K bodu 70
(K prílohe č. 1, časť B bod 3.1)
K danému obdobiu sa upravuje uvedený rok, aby bolo možné výstižnejšie zohľadňovať zmenu cenovej úrovne vyčíslenia zriaďovacích nákladov k aktuálnejšiemu obdobiu (náhrada roku 2016 za rok 2025).

K bodu 71
(K prílohe č. 1, časť B bod 3.1, tabuľka č. 3.) 
K danému obdobiu sa v nadväznosti na zmenu medziročnej úrovne inflácie aktualizujú údaje. 
Aktualizácia údajov sa v tabuľke upravuje v nadväznosti na potrebu doplnenia a jednoznačnosti tabuľkových hodnôt pre konštrukcie všetkých uvažovaných výšok.

K bodu 72
(K prílohe č. 1, časť B bod 3.1, tabuľka č. 4) 
K danému obdobiu sa v nadväznosti na zmenu medziročnej úrovne inflácie aktualizujú údaje.

K bodu 73
(K prílohe č. 1, časť B bod 4.1)
K danému obdobiu sa v nadväznosti na zmenu medziročnej úrovne inflácie aktualizujú údaje.
Keďže prípadné škody by sa týkali akejkoľvek výroby nie len špeciálnej výroby.

K bodu 74
(K prílohe č. 1, časť B bod 4.2.)
K danému obdobiu sa v nadväznosti na zmenu medziročnej úrovne inflácie aktualizujú údaje.

K bodu 75
(K prílohe č. 1, časť B bod 4.3.)
K danému obdobiu sa v nadväznosti na zmenu medziročnej úrovne inflácie aktualizujú údaje.

 K bodu 76
(K prílohe č. 1, časť B bod 5)
K danému obdobiu sa v nadväznosti na zmenu medziročnej úrovne inflácie aktualizujú údaje.

K bodu 77
(K prílohe č. 2) 
Do návrhu na zaradenie vodnej stavby do kategórie sa dopĺňa informácia o etape existencie vodnej stavby v nadväznosti na úpravu § 3.

K bodu 78 až 80
(K prílohe č. 3, 4 a 5)
Do návrhu na zaradenie vodnej stavby do kategórie sa dopĺňa informácia o etape existencie vodnej stavby v nadväznosti na úpravu § 3. Zároveň sa precizuje text.

K bodu 81
(K prílohe č. 8)
1. V súčasnosti je posudzovanie bezpečnosti priehrad a odkalísk počas extrémneho povodňového zaťaženia v rámci výkonu odborného technicko-bezpečnostného dohľadu upravené metodickým pokynom generálneho riaditeľa sekcie vôd, no vplyv klimatickej zmeny na častejšie a väčšie hydrologické extrémy potvrdzuje potrebu zvýšenia legislatívnej úrovne tejto problematiky z metodického pokynu na úroveň vyhlášky. Preto sa navrhuje doplnenie príloh vyhlášky MŽP SR č. 119/2016 Z. z. o novú samostatnú prílohu č. 8, ktorá vychádza zo súčasného znenia predmetného metodického postupu. V prílohe sú zadefinované pojmy v súlade so zaužívanou terminológiou a platnou legislatívou v danej oblasti. V rámci určenia úrovne kritickej hladiny v nádrži alebo odkalisku je dôležité určenie okolností ovplyvňujúcich bezpečnosť stavby pri povodňovom zaťažení a najpravdepodobnejších príčin havárie, konkrétnych hydrogeologických, hydraulických, geotechnických a inžinierskogeologických podmienok. 
K čl. II
Účinnosť vyhlášky sa navrhuje na 1. január 2027.
Návrh účinnosti vychádza z predpokladanej účinnosti návrhu vodného zákona a z potreby zosúladenia reálneho výkonu dohľadu nad vodnými stavbami s navrhovanými zmenami vyhlášky.

